ไทยป่วย “โควิด” เพิ่ม 2 ราย มาจาก อังกฤษ-แอฟริกาใต้ ดันยอดติดเชื้อสะสม 3,585 คน
"ศบค." เผยไทยป่วย "โควิด" เพิ่ม 2 ราย มาจาก อังกฤษ-แอฟริกาใต้ ดันยอดติดเชื้อสะสม 3,585 คน
"ศบค." เผยไทยป่วย "โควิด" เพิ่ม 2 ราย มาจาก อังกฤษ-แอฟริกาใต้ ดันยอดติดเชื้อสะสม 3,585 คน
4 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 4 ต.ค.63 เมื่อเวลา 11.00 น. ระบุ ประเทศไทยพบผู้ติดเชื้อโควิด-19 รายใหม่เพิ่ม 2 ราย เป็นผู้ที่เดินทางมาจากสหราชอาณาจักร และแอฟริกาใต้ และเข้าพักยังสถานที่เฝ้าระวังที่รัฐจัดให้ หรือ State Quarantine
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 3,585 ราย เป็นผู้ติดเชื้อในประเทศ 2,445 ราย​ และผู้ที่เดินทางมาจากต่างประเทศ เข้าพัก State Quarantine 647 ราย มีผู้ที่รักษาหายเพิ่ม 2 ราย รักษาหายแล้วรวม 3,388 ราย ยังรักษาอยู่ 138 ราย ไม่มีผู้เสียชีวิต จำนวนเสียชีวิตรวม ยังคงที่ 59 ราย
สำหรับผู้ติดเชื้อที่เดินทางมาจากสหราชอาณาจัก เป็นนักศึกษาหญิงไทย อายุ 27 ปี ถึงไทยวันที่ 28 ก.ย เข้าพัก State Quarantine ใน จ.สมุทรปราการ ทั้งนี้ ยังไม่พบผู้ป่วยยืนยันในเที่ยวบินเดียวกัน ตรวจหาเชื้อครั้งแรก วันที่ 2 ต.ค. ผลตรวจพบเชื้อ ไม่มีอาการ
และผู้ติดเชื้อที่เดินทางมาจากแอฟริกาใต้ เป็นนักศึกษาชายไทย อายุ 19 ปี ถึงไทยวันที่ 28 ก.ย. เข้าพัก State Quarantine ในกรุงเทพฯ ยังไม่พบผู้ป่วยยืนยันในเที่ยวบินเดียวกัน ตรวจหาเชื้อครั้งแรก วันที่ 2 ต.ค. ผลตรวจพบเชื้อ ไม่มีอาการ